FONDUL SOCIAL EUROPEAN

Programul Operațional Capital Uman 2014-2020

Axa prioritară 6: Educație și competențe

O.S.6.13. Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă/ cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI

Titlul proiectului: **„Educația juridică și antreprenorială - cheia succesului în afaceri!” (IUS SMART)**

Cod proiect: **POCU/829/6/13/140103**

Studenții UAIC pot primi finanțare de până la 100 000 de euro pentru înființarea unei afaceri

În cadrul proiectului **„Educația juridică și antreprenorială – cheia succesului în afaceri! (IUS SMART)”**, 350 de studenți din cadrul Universității „Alexandru Ioan Cuza” din Iași (UAIC) au oportunitatea de a participa la **un program autorizat de formare antreprenorială, financiară și juridică** și laun **concurs de planuri de afaceri**, în urma căruia cele mai bune **21 de planuri de afaceri vor primi finanțare cuprinsă între 40 000 și 100 000 de euro**, în funcție de **numărul de locuri de muncă create** de firmele nou înființate.

Cei 350 de studenți selectați pentru a parcurge programul de formare antreprenorială, financiară și juridică trebuie să fie înmatriculați în cadrul Universității „Alexandru Ioan Cuza” din Iași **la studii de licență** (cel puțin în anul 2 de studii pentru specializările la care durata studiilor de licență este de 3 ani, respectiv cel puțin în anul 3 pentru specializările la care durata studiilor de licență este de 4 ani), **la master** sau **doctorat** și să aibă domiciliul/reședința în regiunea Nord-Est a României. Termenul limită pentru înscriere este **15 februarie 2022**.

Informații complete despre condițiile de eligibilitate, conținutul dosarului și modalitățile de înscriere sunt disponibile pe site-ul[**www.ius-smart.uaic.ro**](http://www.ius-smart.uaic.ro)

Proiectul IUS SMART își propune susținerea funcționării celor 21 de afaceri noi prin monitorizarea și oferirea de suport pentru asigurarea sustenabilității și menținerii locurilor de muncă nou create pe o perioadă de cel puțin 6 luni de la finalizarea finanțării.

Pentru a se familiariza cu domeniul antreprenoriatului și activitățile din cadrul proiectului IUS SMART, studenții sunt invitați să participe, în perioada 1-15 februarie 2022, la **o serie de conferințe de informare** care se vor desfășura online, cu următoarele paneluri:

* **Provocări ale tehnologiei în dreptul antreprenorial**, susținut de Prof. univ. dr. Carmen Tamara UNGUREANU (1 februarie 2022, orele 16.00-19.00, 8 februarie 2022, orele 16.00-19.00 și 15 februarie 2022, orele 16.00-19.00);
* **Antreprenoriatul și inovarea socială - vectori ai succesului în afaceri**, susținut de Conf. univ. dr. Carmen TODERAŞCU (4 februarie 2022, orele 10.00-13.00, 9 februarie 2022, orele 10.00-13.00 și 11 februarie 2022, orele 10.00-13.00);
* **Cum putem deschide viitorul dezvoltării și specializării inteligente prin antreprenoriat**, susținut de Conf. univ. dr. Corina FORĂSCU (4 februarie 2022, orele 15.00-18.00, 7 februarie 2022, orele 10.00-13.00 și 14 februarie 2022, orele 10.00-13.00);
* **Provocările mediului actual. Perspective antreprenoriale pentru o societate durabilă și rezilientă**, susținut deLector univ. dr. Alexandru BĂNICĂ (5 februarie 2022, orele 10.00-13.00, 10 februarie 2022, orele 10.00-13.00 și 12 februarie 2022, orele 10.00-13.00).

Proiectul „Educația juridică și antreprenorială–cheia succesului în afaceri! (IUS SMART)”, cod MySMIS 140103, contract nr. 24316/20.12.2021, este cofinanţat din Fondul Social European prin Programul Operațional Capital Uman 2014-2020, Axa prioritară 6: Educație și competențe, Componenta 1: Innotech Student.

Mai multe informații despre proiectul IUS SMART sunt publicate pe site-ul [**www.ius-smart.uaic.ro**](http://www.ius-smart.uaic.ro)